CELEX: 32015D1772
Language: bg
Date: 2015-09-28 00:00:00
Title: Решение (ОВППС) 2015/1772 на Комитета по политика и сигурност от 28 септември 2015 година относно преминаването на EUNAVFOR MED към втората фаза на операцията съгласно предвиденото в член 2, параграф 2, буква б), подточка i) от Решение (ОВППС) 2015/778 за военна операция на Европейския съюз в южната част на Централното Средиземноморие (EUNAVFOR MED) (EUNAVFOR MED/2/2015)

3.10.2015   
            
            
               BG
            
            
               Официален вестник на Европейския съюз
            
            
               L 258/5
            
         РЕШЕНИЕ (ОВППС) 2015/1772 НА КОМИТЕТА ПО ПОЛИТИКА И СИГУРНОСТ
   от 28 септември 2015 година
   относно преминаването на EUNAVFOR MED към втората фаза на операцията съгласно предвиденото в член 2, параграф 2, буква б), подточка i) от Решение (ОВППС) 2015/778 за военна операция на Европейския съюз в южната част на Централното Средиземноморие (EUNAVFOR MED) (EUNAVFOR MED/2/2015)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение (ОВППС) 2015/778 на Съвета от 18 май 2015 г. за военна операция на Европейския съюз в южната част на Централното Средиземноморие (EUNAVFOR MED) (1), и по-специално член 6, параграф 1 от него,
   като има предвид, че:
   
               (1)
            
            
               Командващият операцията EUNAVFOR MED посочи, че операцията е изпълнила всички военни цели от първата фаза, свързани със събирането на информация и разузнавателни данни, и предложи тя да премине към втората си фаза съгласно предвиденото в член 2, параграф 2, буква б), подточка i) от Решение (ОВППС) 2015/778.
            
         
               (2)
            
            
               На заседанието си от 14 септември 2015 г. Съветът заключи, че са изпълнени всички условия за преминаването на EUNAVFOR MED към втората фаза на операцията съгласно предвиденото в член 2, параграф 2, буква б), подточка i) от Решение (ОВППС) 2015/778.
            
         
               (3)
            
            
               Преминаването към втората фаза следва да се осъществи на 7 октомври 2015 г.
            
         
               (4)
            
            
               Преминаването към следващи фази на EUNAVFOR MED, включително фазата, предвидена в член 2, параграф 2, буква б), подточка ii) от Решение (ОВППС) 2015/778, зависи от допълнителна оценка от страна на Съвета във връзка с изпълнението на условията за преминаване към нова фаза, при която се вземат предвид всички приложими резолюции на Съвета за сигурност на ООН и съгласието на съответните крайбрежни държави, както и решението на Комитета по политика и сигурност относно това кога да се осъществи преминаването, в съответствие с Решение (ОВППС) 2015/778 и Решение (ОВППС) 2015/972 на Съвета (2) за започване на операцията,
            
         ПРИЕ НАСТОЯЩОТО РЕШЕНИЕ:
   Член 1
   Считано от 7 октомври 2015 г. военната операция на Европейския съюз в южната част на Централното Средиземноморие (EUNAVFOR MED) преминава към втората фаза на операцията съгласно предвиденото в член 2, параграф 2, буква б), подточка i) от Решение (ОВППС) 2015/778.
   Член 2
   Одобряват се адаптираните правила за използване на сила за втора фаза на операцията съгласно предвиденото в член 2, параграф 2, буква б), подточка i) от Решение (ОВППС) 2015/778.
   Член 3
   Настоящото решение влиза в сила в деня на приемането му.
   
      Съставено в Брюксел на 28 септември 2015 година.
      
         
            За Комитета по политика и сигурност
         
         
            Председател
         
         W. STEVENS
      
   
   
      (1)  ОВ L 122, 19.5.2015 г., стр. 31.
   
      (2)  Решение (ОВППС) 2015/972 на Съвета от 22 юни 2015 г. за започване на военна операция на Европейския съюз в южната част на Централното Средиземноморие (EUNAVFOR MED) (ОВ L 157, 23.6.2015 г., стр. 51).